Document ID: 32002R1195

A Bizottság 1195/2002/EK rendelete
(2002. július 3.)
a Kanári-szigetekre alkalmazandó egyedi behozatali intézkedéseknek a dohány tekintetében való részletes alkalmazási szabályok megállapításáról, a 2179/92/EGK rendelet hatályon kívül helyezéséről, továbbá az 1454/2001/EK tanácsi rendeletnek a Kombinált Nómenklatúra szerinti kódok tekintetében történő hozzáigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EGK rendelet (Poseican) hatályon kívül helyezéséről szóló, 2001. június 28-i 1454/2001/EK tanácsi rendeletre [1] és különösen annak 16. cikke (2) bekezdésére,
tekintettel a legutóbb a 3290/94/EK rendelettel [2] módosított, a mezőgazdasági termékekre alkalmazott, közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [3] és különösen annak 2. cikke (1) bekezdésére,
mivel:
(1) Az 1454/2001/EK rendelet 16. cikke előírja, hogy a Kanári-szigetekre közvetlenül behozatalra került, a dohánytermékek helyi feldolgozására szánt 20000 tonna nyers- és félig feldolgozott dohány mentesül a vámfizetés alól.
(2) E megállapodás rendezése céljából, az 1454/2001/EK rendelet 16. cikkében említett maximális mennyiség kiszámítása érdekében, meg kell határozni az éves időszakot, illetve meg kell határozni a "dohánytermékek helyi feldolgozása" fogalmát. Továbbá, a dohányalapú termékek a Kanári-szigetekre való behozatalának maximális rugalmassága biztosításának érdekében - a helyi ipar követelményeire figyelemmel -, lehetővé kell tenni a nyers leveles dohány teljes mennyiségének más termékek behozatalára való felhasználását, egy egyenértékűségi együttható alapján.
(3) E megállapodás rendezése céljából, az egyszerűség és a közigazgatási egységesség érdekében, a 474/2002/EK rendelettel [4] módosított, az 1452/2001/EK tanácsi rendelettel bevezetett, a legkülső régiók ellátására vonatkozó egyedi intézkedések részletes végrehajtási szabályainak megállapításáról szóló, 2001. december 28-i 20/2002/EK bizottsági rendeletet [5] minden lehetséges esetben alkalmazni kell.
(4) Az egyértelmű jogi megítélés érdekében a Kanári-szigetekre alkalmazandó egyedi behozatali intézkedéseknek a dohány tekintetében való alkalmazására vonatkozó részletes szabályok megállapításáról szóló, 1992. július 30-i 2179/92/EGK bizottsági rendeletet [6] hatályon kívül kell helyezni.
(5) A 2179/92/EGK rendelet előírja, hogy az éves 20000 tonna mennyiséget a tárgyév július 1-jétől kezdődő és a következő év június 30-ig tartó időszakot figyelembe véve kell kezelni. Ennek az egyedi szállítási szabályokkal való harmonizációja érdekében, a rendszer igazgatási időszakát módosítani kell, és a mennyiséget naptári év alapján kell hozzáférhetővé tenni. A rendszernek a 2002. július 1. - december 31. közötti átmeneti időszakban való alkalmazása érdekében, az 1454/2001/EK rendelet 16. cikkében említett hozzáférhető maximális mennyiséget 10000 tonna felső határban kell megállapítani.
(6) A dohányvágatra vonatkozó KN-kódot módosították. Ennek megfelelően, az 1454/2001/EK rendelet 16. cikkét módosítani kell.
(7) Az e rendeletben előírt intézkedések összhangban vannak a Dohánypiaci Irányítóbizottság véleményével,
ELFOGADTA EZT A RENDELETET:
1. cikk
E rendelet részletes szabályokat állapít meg az 1454/2001/EK rendelet 16. cikke alapján a dohány Kanári-szigetekre történő behozatalára vonatkozóan.
2. cikk
E rendelet alkalmazása céljából:
- a maximális éves mennyiség kiszámításakor az éves időszak január 1-jétől ugyanazon év december 31-ig tart,
- a dohánytermékek helyi feldolgozása bármely olyan, a Kanári-szigetek területén elvégzett tevékenység, amely az e rendelet mellékletében felsorolt valamely terméket közvetlen, felhasználásra kész termékké dolgoz fel,
- a nyers és félig feldolgozott dohánymennyiséget átváltják kierezett nyersdohány mennyiségre, az e mellékletben megadott egyenértékűségi együtthatók alapján.
3. cikk
Az e mellékletben felsorolt termékek behozatala mentességi bizonyítvány bemutatásától függ.
A bizonyítvány iránti kérelem 20. rovatának tartalmaznia kell a következő szavakat: "a dohányfeldolgozó iparnak szánt termék".
Amennyiben ez a rendelet másképp nem rendelkezik, a 20/2002/EK rendelet 2., 5., 9., 10., 11., 12., 13., 15., 25. és 26. cikkét megfelelően alkalmazni kell.
Az illetékes hatóságok biztosítják, hogy az e rendelet hatálya alá tartozó termékeket a vonatkozó közösségi szabályokkal, különösen a legutóbb a 444/2002/EK rendelettel [7] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [8] 291-300. cikkével összhangban alkalmazzák.
4. cikk
A 2179/92/EGK rendelet hatályát veszti.
5. cikk
A 2002. július 1. - december 31. közötti időszakban az 1454/2001/EK rendelet 16. cikke szerinti vámmentes kierezett nyersdohány maximális egyenértékű mennyisége 10000 tonna.
6. cikk
Az 1454/2001/EK rendelet 16. cikke (1) bekezdésének hetedik francia bekezdésében az "ex24031000" helyébe az "ex24031090" vámtarifaszám lép.
7. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2002. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. július 3-án.

Labels: 3
17
18